text: Størri munur á toppi og botni í ár
text: #000000
text: Sum eitt framhald við einum yvirliti yvir Betrideildina eftir hesi fyrstu níggju umførini í ár, so kann eisini staðfestast at tað er størri munur á toppi og botni í ár.
text: #000001
text: HB liggur sum kunnugt á odda, teir hava 22 stig. 07 Vestur hevur hinvegin bert fingið eittans stig og er tað harvið við til at tangerað størsta munur á nummar 1 og nummar 10 síðan 2005. Í 2013 var munurin eins stórur, tá var tað eisini HB sum var á odda, men tá var tað AB sum lá á aftasta plássi.
text: #000002
text: Hyggja vit eftir hvussu nógv mál eru skotin í ár, so eru 111 mál skotin og gevur tað 2,47 mál per dyst. Í fjør var hetta talið 2,49 altso ikki ein stór broyting. Hyggur ein eftir grafinum niðanfyri, so sæst at tað hesi bæði árini eru skotin væl færri mál samanborið við eitt miðal grundað á árini 2005-16. Hesi árini vóru skotin 3,15 mál í miðal per dyst.
text: #000003
text: Kappingarárið í fjør serliga fyrstu níggju vóru merkt av nógvum javnleikum, hetta er munandi broytt í ár. Í ár eru bert 16 dystir endaðir við javnleiki, hetta talið var 36 í fjør. Hinvegin eru sjálvsagt væl fleiri dystir, sum eru avgjørdir og hava givið annað av liðnum øll trý stigini. 37 dystir í ár eru endaðir við sigri til annað liðið – í fjør var hetta talið bert 27.
text: #000004
text: Vit skulu heilt aftur til 2011 fyri at finna eitt kappingarár har sama støðan var. Av árunum, ið vit hava tikið við er 2007 tað árið har fægst dystir eru endaðir við javnleiki, tá vóru bert 12 javnleikir leiktir eftir teimum níggju umførunum.
text: #000005
text: TB/FC Suðuroy/Royn færri stig í ár
text: #000006
text: Hyggja vit eitt sindur eftir TB/FC Suðuroy/Royn í mun til í fjør, so skotið væl færri mál, bert fimm mál eru skotin í ár í mun til í fjør. Hinvegin er verjuparturin eins stinnur og hevur liðið eins og í fjør latið 14 mál inn.
text: #000007
text: Sum flestum kunnugt, so samlaða úrtøkan eisini blivin minni í ár, bert sjey stig eru komin eftir níggju dystir, í fjør hevði liðið 12 stig.
text: #000008
text: Something is wrong.Instagram token error.
text: #000009